వాలెంతినా తెరిష్కోవా
వాలెంతినా తెరిష్కోవా రష్యాకు మరియు పూర్వపు సోవియట్ యూనియన్ కు చెందిన వ్యోమగామి. ఆమె మార్చి 6, 1937 న జన్మించింది. ఈమె అంతరిక్షంలోకి వెళ్ళిన మొదటి మహిళగా చరిత్రలో ప్రసిద్ధికెక్కింది. ఆమె జూన్ 16,1963 న అంతరిక్షంలోకి వెళ్ళుటకు ప్రయోగించిన వోస్కోట్-6 అనే అంతరిక్ష నౌకకు పైలెట్ గా నాలుగు వందలమంది దరఖాస్తుదారులలో ఒకరిగా ఎంపికైనది. అంతరిక్ష సంస్థ లోకి అడుగు పెట్టిన తెరిస్కోవా సోవియట్ వాయుసేనా దళంలో మొదటి సారిగా గౌరవప్రథమైన హోదాలో ఉండెడిది. ఆమె అంతరిక్షంలోనికి వెళ్ళిన మొదటి మహిళా పైలట్ గా ప్రసిద్ధి చెందింది. ఆమె మూడు రోజుల అంతరిక్ష యాత్రలో అనేక స్వీయ పరీక్షలను నిర్వహించుకొని ఆమె స్త్రీల శరీరంలో గల మార్పులకు సంబంధించిన సమాచారాన్ని సేకరించింది.
సుమన్ శర్మ
సుమన్ శర్మ యుద్ధవిమానాలను కూడా అలవోకగా నడిపించగలిగే భారతదేశ మహిళ. ఈమె F-16IN సూపర్ వైపర్ మరియు మిగ్-35 యుద్ధవిమానాలను మొట్టమొదట నడిపించె మొదటి మహిళగా చరిత్రపుటల్లోకెక్కారు. ఆమె 2009 జనవరిలో జరిగిన వైమానిక ప్రదర్శనలో ఎఫ్-16, మిగ్-35 లో కో-పైలెట్గా వ్యవహరించారు.
సుమన్ తండ్రి స్వగ్రామం ఉత్తరప్రదేశ్ లోని చిన్నపల్లె. ఈమె సైన్యం, ప్రసార మాధ్యమాల సంబంధాల మీద పి.హె.డి చేశారు. ఈమె తండ్రి కెప్టెన్ ఎం.వి.శర్మ. నౌకాదళ ఉన్నతాధకారిగా విశాఖపట్నం పనిచేస్తున్నప్పుడు ఈమె జన్మించారు. కేంద్రీయ విద్యాలయంలో చదువు పూర్తి చేసిన తర్వాత సైన్స్ పట్టభద్రురాలైనది. ఆంగ్ల సాహిత్యంలో ఎం.ఎ చేసి9 ఎం.ఫిల్ పూర్తి చేశారు. 2009 లో సైన్యం, ప్రసార మాధ్యమాల సంబంధాల మీద గాఢాధ్యయనం, పరిశోధన ప్రారంభించారు. పి.హె.డి సాధించారు.